หุ้น18ต.ค.ปิดลบ18.88 จุด
หุ้นไทยปิดตลาดเมื่อวันที่ 18 ต.ค.ที่ระดับ 952.75 จุดลดลง 18.88 จุด ด้วยมูลค่าการซื้อขายทั้งสิ้น 23,100 ล้านบาท
18 ต.ค. 2554

หุ้นไทยปิดตลาดเมื่อวันที่ 18 ต.ค.ที่ระดับ 952.75 จุดลดลง 18.88 จุด ด้วยมูลค่าการซื้อขายทั้งสิ้น 23,100 ล้านบาท  




ดัชนีหุ้นไทยวันที่ 18 ต.ค.เคลื่อนไหวผันผวน โดยระหว่างวันดัชนีลงไปต่ำสุดที่ระดับ 938.44 จุด  หรือลดลงกว่า 30 จุด ก่อนจะปิดตลาดในช่วงเย็นที่ ระดับ 952.75 จุดลดลง 18.88 จุด ด้วยมูลค่าการซื้อขายทั้งสิ้น 23,100 ล้านบาท  
ทั้งนี้หลักทรัพย์ที่มีมูลค่าการซื้อขายสูงสุด 5อันแรกคือIVLปิด 34 บาทลดลง 1.25 บาท มูลค่าซื้อขาย 1,955 .35ล้านบาทPTTปิด293 บาทลดลง 7 บาท มูลค่าซื้อขาย1,799 .94 ล้านบาท SCCปิด300 บาทลดลง 6 บาทมูลค่าการซื้อขาย 1,546.95 ล้านบาทKBANKปิด117บาทลดลง3.50 บาทมูลค่าซื้อขาย1,136.57 ล้านบาทCPFปิด29.25 บาทลดลง0.50 บาทมูลค่าซื้อขาย1,107.29 ล้านบาท
นักวิเคราะห์จากบล.เอเซียพลัส กล่าวว่า  ปัจจัยที่ส่งผลกระทบกับการลงทุนในตลาดหุ้นวันนี้ มีทั้งปัจจัยภายนอกและภายในประเทศ โดยภายนอกคือคือปัญหาหนี้ของยุโรปที่กลับมาคลุมเครืออีกครั้ง  และมูดี้ส์ขู่จะลดอันดับความน่าเชื่อถือของฝรั่งเศสด้วย
ขณะที่จีนเองประกาศตัวเลขการเติบโตทางเศรษฐกิจไตรมาส 3 ออกมาต่ำกว่าที่คาดและต่ำสุดในรอบ 2ปี ทำให้นักลงทุนกังวล  และยังเจอกับแรงขายทำกำไรหลังจากหุ้นได้ปรับตัวเพิ่มขึ้นในช่วงก่อนหน้า 
นอกจากนี้ปัญหาน้ำท่วมที่นังรุนแรงจะส่งผลกระทบต่อการเติบโตของเศรษฐกิจซึ่งขณะนี้ฝ่ายวิจัยอยู่ระหว่างการปรับลดอัตราการเติบโตของเศรษฐกิจไทยในปีนี้ลงจากประมาณเดิม